**DĖL DONATO KARALIŪNO ATLEIDIMO IŠ ROKIŠKIO R. PANDĖLIO GIMNAZIJOS DIREKTORIAUS PAREIGŲ**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 12.19 punktu, Lietuvos Respublikos darbo kodekso 54 straipsniu, 127 straipsnio 6 dalimi ir atsižvelgdama į Donato Karaliūno 2020 m. birželio 2 d. pasiūlymą, Rokiškio rajono savivaldybės taryba n u s p r e n d ž i a:

1. Atleisti Donatą Karaliūną 2020 m. birželio 26 d. iš Rokiškio r. Pandėlio gimnazijos direktoriaus pareigų ir nutraukti 2001 m. birželio 1 d. darbo sutartį Nr. 170 šalių susitarimu.

2. Įgalioti savivaldybės merą Ramūną Godeliauską atlikti veiksmus, susijusius su darbo santykių nutraukimu:

2.1. išmokėti Donatui Karaliūnui atleidimo iš pareigų dieną darbo užmokestį, kompensaciją už nepanaudotas kasmetines atostogas (23 darbo dienos už 2018 m. rugsėjo 1 d.–2019 m. rugpjūčio 31 d. darbo laikotarpį ir 33,01 darbo dienos – už 2019 m. rugsėjo 1 d.–2020 m. birželio 26 d. darbo laikotarpį)ir 4 (keturių) jo vidutinio darbo užmokesčių dydžio išeitinę išmoką;

2.2. atlikti darbo sutarties su Donatu Karaliūnu nutraukimo įforminimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL DONATO KARALIŪNO ATLEIDIMO IŠ ROKIŠKIO R. PANDĖLIO GIMNAZIJOS DIREKTORIAUS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Donatą Karaliūną iš Rokiškio r. Pandėlio gimnazijos direktoriaus pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos darbo kodeksas.

**Sprendimo projekto esmė.**

Donato Karaliūno atleidimas iš Rokiškio r. Pandėlio gimnazijos direktoriaus pareigų ir atsiskaitymas su juo atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu*.*

**Galimos pasekmės, priėmus siūlomą tarybos sprendimo projektą:**

**teigiamos** – darbuotojo pasiūlymo tenkinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Gimnazijai bus paskirtas kitas direktorius (išrinktas konkurso būdu), kuris organizuos biudžetinės įstaigos darbą, kad būtų įgyvendinami mokyklos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Atsiskaitymas su darbuotoju – iš Rokiškio r. Pandėlio gimnazijos lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė